Et højspændingskabel skal tages ned, og det betyder, at motorvej E39 i perioder vil være spærret i begge retninger ved Vestbjerg-afkørslen. Arbejdet vil stå på i tidsrummet fra klokken 09.00 til klokken 12.00. Det oplyser Nordjyllands Politi på Twitter. Politiet fortæller, at der vil være betjente på stedet, som vil sørge for afspærring. Nordjyllands Politi opfordrer dog bilister til at være opmærksomme og til at afpasse hastigheden i god tid.

Referat:
Motorvej E39 vil mandag formiddag i perioder være spærret i begge retninger på grund af kabelarbejde.